WATCH DOCS Belarus упершыню з’явіўся у Мінску ў 2015 годзе намаганнямі аднадумцаў-арганізатараў і дзесяткаў валантэраў. Менчукі ўжо двойчы мелі магчымасць убачыць выдатную сусветную дакументалістыку, пагутарыць са стваральнікамі і галоўнымі героямі стужак, а таксама экспертамі па такіх актуальных праблемах, як іслам у сучасным свеце, лічбавая бяспека, залежнасці падлеткаў, праца праваабаронцаў у Беларусі, падзеі ва Украіне і інш.